Title: ประกาศสำนักงานสลากกินแบ่งรัฐบาล เรื่อง  การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการ

กหดหกดหกดหกด

ประกาศสำนักงานสลากกินแบ่งรัฐบาล
เรื่อง  การเรียกค่าธรรมเนียมการขอสำเนา
หรือขอสำเนาที่มีคำรับรองถูกต้องของข้อมูลข่าวสารของราชการ
---------------------------

                        ด้วยพระราชบัญญัติข้อมูลข่าวสารของราชการ
พ.ศ. ๒๕๔๐ มาตรา ๙ วรรคสาม 
กำหนดให้หน่วยงานของรัฐ โดยความเห็นชอบของคณะกรรมการข้อมูลข่าวสารของราชการ
วาง
หลักเกณฑ์การเรียกค่าธรรมเนียมในการขอสำเนาหรือขอสำเนาที่มีคำรับรองถูกต้องของข้อมูลข่าวสาร
ของราชการได้ โดยให้คำนึงถึงการช่วยเหลือผู้มีรายได้น้อยประกอบด้วย ทั้งนี้
เว้นแต่จะมีกฎหมาย
เฉพาะบัญญัติไว้เป็นอย่างอื่น
                        ดังนั้น
เพื่อให้การเรียกค่าธรรมเนียมการขอสำเนา หรือขอสำเนาที่มีคำรับรองถูกต้อง
ของข้อมูลข่าวสารของสำนักงานสลากกินแบ่งรัฐบาลเป็นไปด้วยความเหมาะสมสอดคล้องกับประกาศ
คณะกรรมการข้อมูลข่าวสารของราชการ เมื่อวันที่ ๗ พฤษภาคม พ.ศ. ๒๕๔๒
สำนักงานสลากกินแบ่ง
รัฐบาลจึงกำหนดหลักเกณฑ์การขอทำสำเนาและเรียกเก็บค่าธรรมเนียมในการขอทำสำเนาข้อมูลข่าว
สารไว้ ดังต่อไปนี้
                        ๑. 
บุคคลที่ขอสำเนาข้อมูลข่าวสารของสำนักงานสลากกินแบ่งรัฐบาลที่จัดไว้ให้
ประชาชนเข้าตรวจดู
จะต้องถ่ายเอกสารจากเครื่องถ่ายเอกสารที่สำนักงานสลากกินแบ่งรัฐบาลกำหนด
เท่านั้น
และต้องเสียค่าธรรมเนียมตามอัตราที่สำนักงานสลากกินแบ่งรัฐบาลกำหนดไว้
                        ๒. 
ค่าธรรมเนียมการขอทำสำเนาโดยเครื่องถ่ายเอกสารสำนักงานสลากกินแบ่ง
รัฐบาลกำหนดไว้ตามอัตรา ดังนี้
                             ๒.๑  ข้อมูลข่าวสารขนาดกระดาษ A ๔ ราคาหน้าละ
๑ บาท
                             ๒.๒  ข้อมูลข่าวสารขนาดกระดาษ A ๓ ราคาหน้าละ
๓ บาท
                        ๓. 
บุคคลที่ขอสำเนาที่มีคำรับรองสำเนาถูกต้องของข้อมูลข่าวสารจากผู้มีอำนาจใน
การรับรองสำเนา ต้องเสียค่าธรรมเนียมในอัตราคำรับรองละ ๕ บาท
                        ๔. 
การทำสำเนาโดยเครื่องถ่ายเอกสารตามอัตราที่กำหนดในข้อ ๒ เจ้าหน้าที่
สำนักงานสลากกินแบ่งรัฐบาลจะเป็นผู้บริการถ่ายเอกสารให้ตามความเหมาะสม
และเสียค่าธรรมเนียม
ตามอัตราที่กำหนดไว้
                        ๕. 
ในกรณีที่ผู้ขอสำเนาหรือขอสำเนาที่มีคำรับรองสำเนาถูกต้อง
เป็นผู้มีรายได้น้อย
อาจขอยกเว้นค่าธรรมเนียมหรือลดอัตราค่าธรรมเนียม โดยทำหนังสือถึงประธานคณะกรรมการข้อมูล
ข่าวสารของสำนักงานสลากกินแบ่งรัฐบาล พร้อมแจ้งรายได้ของตนเอง
และนำมายื่นด้วยตนเองที่งาน
นโยบายและแผน สำนักผู้อำนวยการเพื่อพิจารณานำเสนอต่อไป

                                                            ประกาศ
ณ วันที่ ๒๑ กรกฎาคม พ.ศ. ๒๕๔๒

ชัยวัฒน์  พสกภักดี
                                                              ผู้อำนวยการสำนักงานสลากกินแบ่งรัฐบาล

[รก.๒๕๔๕/๕๒ง/๑๓๙/๒๗ มิถุนายน ๒๕๔๕]

                                                                                    เพ็ญพร/พิมพ์/แก้ไข
                                                                                         ๒๔/๑๐/๔๕
                                                                                    A+B(c)